
18 Romanæ, blaſphemaque lingua Cathedræ, 
Da ſua Scripturæ, da ſua jura ſacræ. 

Quin ſileant Synodi, decreta Papalia, Patres: 
Non habet ex illis pagina ſacra fidem. 

Spiritus aſſertor fidei eſt: Patrumque, Papæque, 
Et Synodum falli ſcita ſubinde ſinit. 

Non erit obliquum recti ſat idoneus index: 
Eſt tamen ex veris vera neceſſe ſequi. 

Papa, Patres, Synodi, ſunt Lesbia regula: ſolus 
Spiritus, aurificis juſta ſtatera, Dei eſt, 

Fallor? an & ſolas morum, fideique magiſtras 
Scripturas videor dicere poſſe ſacras? 

Traditio, mera proditio: namque omnia ſolæ 
Hæ credenda docent, hæ facienda docent. 

Cztera ſunt hominum phantaſmata, dæmonis artes, 
Tandem cum genio deperitura ſuo. 

Vox, Scriptura, Dei eſt: dictatio ſacra Iehovæ eſt; 
Eſt ea lex, ea lux; eſt via, vita, ſalus. 

Eſt ea, ſeu mores, ſeu denique dogmata ſpectes, 
Vnicus, invità vel Babylone, canon. 

NEMINILICET 
ſine externa Vocatione exer= 
cere miniſterium Eccleſiafticum. 


Vid tibi cum ſacro Baroiſta ſacerrime verbo? 
_ Roſtraque quo tu te ſcandere jure puras? 


Quid nictiam populo myſteria ſacra propinas? 


Er pueros tingis? ſcilicet, eupe ! facis. 
Siccine ( quæ tua mens?) aliena negotia tractas ? 
Et vetitum munus præc ipitantèr obis? 
Quin potiũs ſolis iſthæc obeunda miniſtris 
(Non potes in Clero Laicus eſſe) ſinas. 
Eſt Deus in vobis? agitante caleſcitis illo? 
Non Deus eſt, calor eſt; nec calor eſt, furor eſt. 
ER Deus, at Pythius: calor cli, ſed & ecſtaſis unà: 
Eſt c alor abſque Deo, cumque calore furor. 
uid vis enim ? veteres quod vix habuere Prophetæ, 
Vix Aaron, nullo vis tibi jure dari? 
At Deus, afflatum quo te, lymphatice, fingis, 
Haud ſpeciale tibi (credo) diploma ded. 
Præſulis imponenda manus; Deus hoc dedit illi 
Muneris: hic, ut eas, cum jubet, ire licet. 
Ergò ſacroſancti tractare oracula verbi 
Præſulis externa non ſine voce licet. 

